钦定古今图书集成/方舆汇编/职方典/第1444卷 > 南宁府祠庙考 府志
## 钦定古今图书集成/方舆汇编/职方典/第1444卷 > 南宁府祠庙考 府志

本府。〈宣化县附郭。〉

风云雷雨山川坛　在府城外东一里。明嘉靖二十五年，知府郭楠创建。每岁春、秋二仲月上戊日致祭。今圮，无存。

社稷坛　：在府城外东北二里。每岁卯、酉月上戊日致祭。

郡厉坛　：在府城北二里。每岁三月清明、七月望、十月朔致祭，以城隍之神主之。

旗纛庙　，“每岁九月霜降日，武员统将领诣教场致祭。”

城隍庙　“在府治西。地势高耸，为五花之一峰。洪武初建。弘治中，知府刘芳重修。嘉靖二十五年，知府王贞吉重修。”

皇清康熙七年被火变，庙宇尽毁。知府韩章、通判顾

鼎植又重建之

府土谷祠　：在府仪门左，岁春秋仲月上戊日致祭。

县土谷祠　在县内，祭如府制。

关帝庙　在府治中，宋建。正德十六年，有司概以淫祠毁之。嘉靖八年，都御史姚镆命知府蒋山卿重建。

东岳庙　在府城内北

南岳庙　在府城外西

龙母庙　在安塞门外

华光庙　在西城外

三界庙　一在镇江门内，一在西城外。

㐲波庙　汉伏波将军马援征交趾，驻师于邕，树铜柱，分茆于两江上，民赖以宁，立庙祀之。杨茂先题曰：“如今邕桂多公庙，千载流传尚有神。” 按《通志》，伏波庙有二，一在府城西岸一里，一在横州东六十里乌蛮滩上。汉马援征交趾，驻兵于此，人立庙祀之。明洪武初，遣翰林编修王廉、吏部主事林唐臣封安南，又诏以汉伏波将军马援昔征交趾，立铜柱为表，其功甚大，命廉就祀之。廉至横州之乌蛮滩，见其庙颓毁，乃令州民葺祠而后致祭。新建伯王守仁谒庙，有诗。乌龙庙　在府治西。宋皇祐中筑城崩圮，郡守刘初夜梦神人告以依蛇形乃可城。明晨见一大乌蛇如龙状，盘绕于地，遂依蛇形筑之，城果成，立庙祀之。

渌楼庙　在府治西南五十里。山麓间有泉自峰拗出，甚清冽。宋皇祐中，寇作乱，有邕守吴姓者，与其子三人力战不克，俱死之。邕人立庙崇祀。明宣德九年，知府李晟修葺，即今之心墟渌楼庙也。

孔中允庙　在府城内。宋皇祐间，侬贼破邕州，司户孔宗旦死节。事闻，赠太子中允，郡人立庙祀之。

怀忠庙　在府城北望仙坡上三公祠前宋知邕州苏缄既没后，交人谋寇桂州，行数舍，众见大兵北至，呼曰：“苏城隍兵来！” 交人惧，遂退。郡赖以安。立庙祀之。元祐间，赐额曰“怀忠。” 后因庙圮，并入五公祠。按《通志》：在朝天门外，明苏濬改建专祠，祀宋邕守苏缄。

五显庙　在西门外天宁寺右。

晏公庙　在南门内

文昌祠　在府城西门内。

梓潼祠　在府治北

神霄祠　在南门外

三公祠　在府城北望仙坡上。宋皇祐中，狄青、孙沔、余靖讨侬贼平之，立庙以祀，名三公祠。洪武中重修，后增苏缄、马援，又增谭必，并为六公。岁春秋二仲月上戊日，县令诣祠致祭。例收两里思龙三四啚，道童供奉香灯。按《通志》：明季增入宋邕守苏缄，明新建伯王守仁为五公祠。康熙十八年，镇南将军蟒吉兔恢复南宁诸郡，功德甚大。寻卒。宁人思之，请入祠奉祀，改为“六公祠。”

北府祠　在北门外白塔街。

陶使君祠　在郡城内。宋陶弼知邕州，惠政甚多，州人德之，立祠以祀。

文成祠　：在敷文书院。以嘉靖间新建伯王公守仁征思田有功，常讲学于此。后人思之，立遗像于书院，号“文成祠” ，置有祀田及课士等田。今每岁二仲月上戊日，县官到祠致祭。

胡林二公祠　在府学左。明万历间，左江道胡廷宴、知府林梦奇德泽及民，人仰思之，立祠以祀。今圮。

郭公祠　在府城西。明嘉靖三十六年，郭应聘守南宁；越五年，擢蜀臬；又七年，晋粤左右方伯，寻陟开府。先后经略粤西，凡二十年，遂晋司徒、亚卿。民思其德，立祠以祀。后通判戴士鳌续置祀田，每岁春秋仲月上戊日，府粮厅董其事。所有羡馀，科举年给，府县领批，生员赴省公费。兵燹后，田荒祀废。

皇清康熙七年、通判顾鼎植清理招垦，春秋举祭，如

初

报德祠　在文成祠右。明万历间，左江道杨公寅秋绥交有功，建祠于此，置有祀田，春秋致祭。今祠内勒石有《绥交文记》并遗像。兵燹后，圮。康熙十年，左江道宋翔、知府韩章、通判顾鼎植、知县张琼捐资修复。

崇德祠　：在西城外。康熙四年，左江道张道澄德泽及民，郡人思之，立祠以祀。

姚公祠　《府志》无。按《通志》：在府城内西北，祀明提学副使姚镆。

新宁州

风云雷雨山川坛

社稷坛　，俱每岁春秋仲月上戊日致祭。邑厉坛　，每岁清明日、七月望、十月朔举祀。城隍庙　在城西门。

关帝庙　在城东门

真武庙　在城西门外

班马庙　在城西门内

文昌祠　在城东门内，每岁春秋仲月举祀。“崇报祠　” 在城东门内，州治前。

隆安县

风云雷雨山川坛　原在城东偏学外，万历十三年，知县张邦燮迁于新街左。种竹木，刻神碑，今存遗址。仍届期致祭。

社稷坛　，原刱建城西圹地。万历十三年，知县张邦燮迁于城西近壕地，植树木，立神碑，今存遗址，仍届期设祭。

“邑厉” 坛　有二：一设于城西教场，一设于马晚山义冢。岁清明、中元祭西城坛，十月朔日祭马晚坛。

城隍庙　在县后西北。嘉靖三十五年，知县姚居易鼎建，后圮。万历二年，知县何一麒重建。今知县史宗瓒捐修后宫一座。

黄大夫祠　在城西六里，今废。

阳明王公祠　今废

蒋太守祠　在学左

横州

风云雷雨山川坛　洪武二年，命中书省定坛壝祭礼。三年，革前代封号，以“山川” 本名称。坛旧在南寺旁，更迁江南。嘉靖间，改筑于三官堂，址在今城东南隅。

社稷坛　“洪武元年，命郡县立社稷，有司致祭，一如山川。” 旧坛在儒学后城西北隅。嘉靖初，改筑于上郭元妙观。今址。

“邑厉坛　” ，制定清明、中元、十月朔日，凡都省府州县俱有厉祭，以祀鬼神。有司先期移牒城隍，召集幽魂。至日，陈设牲醴、衣饭、楮钱，请城隍位入坛。主祭坛在北门外。

旗纛庙　，“洪武三年行合祀礼” ，祀六纛大神、旗纛大将、五方旗神于城隍庙后。厥后卫所各建庙，以霜降、惊蛰日祭，本卫掌印官行礼。庙在驯象卫左。

城隍庙　在南城外东。成化间，知州何尧中重修。嘉靖八年，邓皋修。三十七年，知州高士楠重修。又买门外民地，辟开两旁。四十四年，坊民创建后堂三间，修饬深邃。崇祯元年，自夏徂秋，亢旱不雨，禾苗尽槁。知州王宠斋祷三日，滂沱而雨者彻一日夜，民获半熟。神之庇也。先题其额曰：“膏泽下民” ，因重修之。自前阶级起，至大门、正堂、拜堂、正殿、后殿凡五进，焕然一新。

里社坛　：每里建社，以祀五谷、五土之神。社有坛，立石书神位，或刻像。村乡置片石，或树竹木，俱曰“社。” 即古樗社、枌榆社之制。春秋社日，敛钱祈报，以驱瘟疠。

城南关帝庙　万历十三年，孝廉李希说创建于城外旧寿佛寺。

驯象卫关王庙　，嘉靖三十七年，驯象卫指挥范儒等建于旗纛庙右。时尚未加帝号，故称“王雷庙　。” 乡村建祀，旱时于此祈雨。

东岳庙　在佛寿寺左，今毁。

龙池下庙　旧庙在古钵山顶。士庶祷祈，登跋甚艰。万历己亥年，坊民庀材别建于北门城外，因号“下庙。” 凡郡守祷雩、士民祈求或酬报夙愿，皆就庙致享，郡民称便焉。

下郭真武庙　庙有三：下郭，其首创者，今谓之“老庙。” 嘉靖四十三年建于下郭民居尽处，以镇下关水口。万历四十五年重修。天启元年，知州赵廷忠构阁三层，以补巽峰，为州治捍蔽。崇祯改元，乡官莫与伦一新神像。坊民轮分三会，每年三月三日，建醮崇祀。

上郭天妃庙　妃莆田都巡检林愿女，五季末生于莆海之湄洲屿，幼即通悟秘法，神显海中。元天历加封，赐庙额。永乐中，使郑和下西洋，感神灵异，归言于朝，因得旨修庙。七年加封“弘仁普济、护国庇民明著” 天妃。喜簪茉莉，每舟危呼救，忽闻花香及见火光，舟便无恙。海洋舟楫，奉事惟谨。万历辛卯二月，坊民建庙上郭。郡人祈嗣，多获显应。崇祯二年，拓建庙宇，改旧堂为“拜亭” ，规制加弘。

下郭天妃庙　，先是商民设会于中渡口，买屋奉事香火，随因舟楫取便，往来泊凑，咸致虔焉。乃积金购材，兼募民财，于崇祯二年刱建“三官庙　” ，在城东南隅。嘉靖初，废为山川坛，而以神像迁下郭青云桥头。今桥头庙圮其地为铺，居临江之马头。

龙母庙　南门城外，乡村多建，奉祀者俱不食鲤。

六曹庙　在蒙村大路

鳄水庙　在鳄江旁，今绿蓝陂口有小庙，水涨不浸，岸有一穴，传有鳄鱼于此，因以“鳄水” 名庙。伏波庙　一名威武庙，在乌岩山麓。岁春秋二仲月致祭外，上司往来经过，以其庙枕滩险，皆备猪羊入祀。甚有已宰牲而候不至，次日又重备办。嘉靖三十三年，御史陈定例，每遇各宪经过，许支州库银一两五钱备祭。馀各府州县、听其自备

慈感钵山庙　在古钵山顶。自山麓纡盘而上数千丈，下瞰州城，仅如一掌。唐贞观中，有妇女陈氏居朝京门外，一日买鱼归，有白衣人谓曰：“鱼不可食，既市，可掷水中，急上山顶避之。” 陈如其言，回望所居皆陷，即今龙池。陈殁于岭，屡著灵异，乡人立庙祀之。水旱疾疫，祈嗣祷应如响。宋绍兴间，郡守石公请于朝，赐额曰“慈感。” 绍熙二年，敕封淑惠夫人。嘉定九年，敕加淑惠显祐夫人，兼籍以田。嘉定辛未，郡守吕公修而大之。洪武末，有司奏定岁凡三祭。正统元年重修，弘治九年，参将毛伦重建。天启五年重修。

东门真武庙　，崇祯二年，坊民建于东门城外。每三月三日扮架分道出游，放炮传奇，与中观互相角胜。

五显庙　正统间，参将范信建于城内。嘉靖间毁，复建于上郭隆兴寺。《左传》称：“华光原系佛前一盏灯，如来，佛祖教以天、地、人、水、火五通” ，后得道为神，故名五显。

三界庙　在下郭三铺。神冯姓，贵县东博人。以军调樵白石山，遇仙聚奕，授仙衣丹药。归而灵显，起疾拯患，世为“鬼仙。” 两江民多建祠祀之。凡所酬愿，辄有青蛇征应。

四官庙　在北门外。神三界子，名敕缘。仙衣传钵，故冯代产异人，列籍鬼仙。外有冯羽、冯谷及都长等，俱为乡民奉祀。

小庙　在江南，万历四十年重建，以祀冯姓都长之神。神三界侄羽之子，一称五官，娶于横侯氏。天顺中，从沈参戎征抚五山贼，死有显迹，民因祀之。每四月八日、五月四日、六月六日，乡村祈谷，率椎牛祀神。南岸民分大小两班，自十岁至二十馀岁，俱在小庙。每四月八日，计丁敛钱，设会奉祀，击牛聚饮。岁仍挨举齿长者数人，推入大庙会，因号庙曰“小” ，以别于大庙云。

令公庙　在江南。宋时李轸辖有功于民，广右所在祀之，俗指为“太岁。” 嘉靖间，奉例欲毁，赤蛇群绕屋上，遂留之。又云：夔依凭其间，俗号独脚虎狼，犯者皆于庙祭禳。每四月八日，南岸少长咸集庙中椎牛，因而剧饮。一名“大庙。”

土地祠　在州仪门左，有司朔望行礼，春秋致。

祭

文昌祠　文昌星之降灵也。以诸士子文章气运所关，故儒学多祀之。横西郭旧有梓潼庙，其下紫水出焉。万历甲申，乡绅施懋等价买学后甘宅之楼，改为“尊经阁” ，塑像其内。后建新学，因改祠于旧学中，以据地灵。故旧学虽废，而地之钟祥实不让于前。

丘公祠　在迎宣门内。万历四十五年，为知州丘𬤝建，事见《名宦》。先年立有“去思碑” ，至是入名宦，始创祠。吴公祠　，在城西乌石书院。公讳时来，别号悟斋，以给谏谪戍驯象卫，买甘宅乌石山，建书院，聚徒讲学。后赐还，历官左都御史。将原价佃鹤、窦等田粮分给生徒二十三人收管，诸徒刻像，因将田租岁入，除输粮外，存积修理，设春、秋生诞三祭。万历四十七年，王绍登强占田园租果，随经州府掌学夺出印帖，给还原徒，永远公管永淳县。

风云雷雨山川坛

社稷坛　、俱岁春秋仲月上戊日致祭

厉坛　：每岁清明日、七月望、十月朔致祭。旗纛庙　在教场内。

城隍庙　在县治南

关帝庙　在县城内

雷庙　在县城外

雷破庙　在火烟驿雷破岩下，祀刘大王。《上思州》。

风云雷雨山川坛　在州郭东。

社稷坛　在州郭西

邑厉坛　在州北文岭麓。

城隍庙　旧在州内，知州黎磐迁于东郭外。明嘉靖十五年，陈世瞻重修。三十二年，詹世龙复迁于城，又迁于东门之外。万历乙卯，侯世屏重修。

皇清顺治十六年，知州高科重建。

平江庙　：在佛子墟。甚灵异，久圮。

令公祠　在东门内，久颓。

黄公祠　，土官黄世荣血食，久圮废。

下雷州　祠庙无考